《中秋姚宝山有约不遂次日见过》
明代·陈圭

待月荒庐夜不扃，半天风雨更凄清。孤踪自觉多悲况，皓魄相知亦世情。

赤壁羽仙还入梦，山阴夜雪已寒盟。今宵握手同看处，顿觉秋光分外生。

作者简介：（1335—1419）明扬州府泰州人。洪武初从徐达平中原，授龙虎卫百户，累迁都督佥事。从燕王出塞为前锋，进副千户。从起兵，佐世子留守北平。累迁都督佥事，封泰宁侯。永乐时督建北京宫殿。成祖北征，辅赵王留守北京。谥忠襄。